ગુજરાતની આગવી ઓળખ એટલે 'ગરબો' ગણાય છે. જોકે, ગરબા પ્રકારનું આદિવાસી નૃત્ય કેટલે' ઘેર નૃત્ય'. નવરાત્રિ આવે એટલે માતાજી ની આરાધનાનુ પર્વ આવે. આ આરાધના પર્વ થી છેક દેવદિવાળી સુધી નો સમય એટલે જાણે કે આદિવાસી સમાજ માટે ઘેર બાંધી માતાજીને રિઝવવાનો શ્રેષ્ઠ અવસર. આસો મહિનામાં લોકો ધીમે ધીમે ખેતીમાં પાકની કાપણીના કામમાંથી પરવારે છે. એટલે, પાક ઊતરવાનો આનંદ પણ આદિવાસી ખેડૂતોમાં બેવડાય છે. આ આનંદ અને આરાધનાના સંયોગને માટે આદિવાસી સમાજ દેવ-દેવીઓને ઘેરનૃત્યના માધ્યમથી વ્યક્ત કરે ચે. ઘેરૈયાઓનો થનગનાટ જોનારની આંખો અને અંતર બંનેને થતી અનુભૂતિ અનોખી હોય છે.